題岳州徐員外雲夢新亭十韻
作者：張祜
朝代：唐

paragraphs: 古地摽圖籍，新亭建梓材。
水從三峽漲，人自九江來。
宿涵曹推遠，停驂謝喜陪。
山形連岳去，草色盡天迴。
晚檻高牆出，晴郊古戍開。
陽精動金礦，暗魄孕珠胎。
竹换經冬葉，松移帶雨栽。
夜深南浦鴈，春老北枝梅。
山峴嶺功初畢，汀洲詠幾裁。
仙遊秪斯在，何用便蓬萊。
。